שנג'ואו 11

שנג'ואו 11 (בסינית מפושטת: 神舟; בפין־יין: shénzhōu) היא חללית שנג'ואו סינית ששוגרה ב־17 באוקטובר 2016 מנמל החלל ג'יוצ'ואן. החללית נשאה על סיפונה שני טייקונאוטים אל עבר תחנת החלל טיאנגונג 2, שמשמשת כמדגים טכנולוגי לקראת בניית תחנת חלל סינית מודולרית עתידית. זו המשימה המאוישת היחידה שסין מתכוונת לשלוח לתחנת החלל טיאנגונג 2.

לאחר השיגור התאימה החללית את מסלולה לזה של תחנת החלל במסלול לווייני נמוך בגובה של 393 קילומטר. לאחר טיסה של יומיים נצמדה החללית לתחנת החלל, והטייקונאוטים נכנסו לתחנה. הם שהו בתחנת החלל במשך 30 יום, וביצעו בה מספר ניסויים מדעיים וטכנולוגיים. לאחר סיום המשימה וההתנתקות מהתחנה, חזרו הטייקונאוטים לכדור הארץ ביום טיסה נוסף, כך שמשך המשימה הכולל עמד על 33 יום.

בניגוד למשימות קודמות שבהן שוגרו שלושה טייקונאוטים, שנג'ואו 11 נשאה רק שני טייסי חלל, כדי לאפשר את הארכת משך המשימה על גבי התחנה מ־20 ל־30 יום. הצוות נחת בחזרה בכדור הארץ ב־17 בנובמבר 2016, והביא עמו את החסה וירקות שגידלו בתחנת החלל ואת הניסויים שעשו עליה.

צוות המשימה
 מפקד המשימה - ג'ינג האיפנג, שטס בעבר לחלל במשימות שנג'ואו 7 ושנג'ואו 9.
 טייס משנה - צ'ן דונג, שנבחר למשימה מקרב קבוצת אסטרונאוטים חדשים שנבחרה בשנת 2010.

קישורים חיצוניים

הערות שוליים

תוכנית שנג'ואו
חלליות סיניות